27/03/2015 | Administración LocalMunicipal
Noia
Secretaría
Aprobación definitiva da modificación do Regulamento orgánico do Concello de Noia

Faise público, de acordo ao establecido nos artigos 70.2. da Lei 7/1985, do 2 de abril, reguladora das bases de réxime local, e 196.1 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que a modificación do Regulamento Orgánico, aprobado inicialmente polo Pleno en sesión realizada o 30 de xaneiro de 2015, quedou aprobado definitivamente ao non terse presentado ningunha reclamación ou suxestión durante o período de exposición ao público do expediente. Asemade publícase o texto íntegro da modificación que non entrará en vigor ata que transcorra o prazo ao que se refire o artigo 70.2. da Lei 7/1985. Contra este acordo, que pon fin á vía administrativa, poderase interpoñer recurso contencioso-administrativo no prazo de dous meses, contados desde o día de publicación do presente anuncio no Boletín Oficial da Provincia da Coruña, ante os Xulgados do Contencioso-Administrativo, sen prexuízo de que se poida interpoñer calquera outro que se estime pertinente.1. O secretario/a da corporación porá por escrito as actas das sesións do Pleno e da comisión de goberno do Concello, nas que constarán: a) O lugar da reunión, co nome do municipio e do local en que ten lugar. b) O día, mes e ano. c) A hora en que principia. d) O carácter ordinario ou extraordinario da sesión e se é en primeira ou segunda convocatoria. e) O nome e apelidos do/a alcalde/sa, dos concelleiros/as presentes e ausentes, do secretario/a ou de quen legalmente o substitúa, e do interventor/a cando asista; f) A orde do día. g) Un resumo das intervencións que se rexistren no debate dos asuntos da orde do día e das opinións expresadas polos grupos políticos e polos concelleiros/as. h) As incidencias que se produzan nos debates e que sexan relevantes para a finalidade do acto; as votacións que se realicen e o sentido do voto dos grupos políticos, e se é o caso o dos concelleiros/as. l) A parte dispositiva dos acordos que se adopten e a hora en que se pecha a sesión.2. Os/As concelleiros/as teñen dereito a que se transcriban integramente as súas propias intervencións cando acheguen no acto o seu texto.3. Os/as propoñentes de mocións, emendas, votos particulares, etc., teñen dereito a que figure en acta unha copia facsímile da proposta presentada cando aquela fose rexistrada previamente ou entregada por escrito na propia sesión 4.- Xunto coa convocatoria da sesión plenaria que corresponda, e o resto da documentación que a acompaña, faráselle chegar a cada un dos voceiros dos grupos municipais copia en formato dixital da grabación de audio da/s sesión/s que se pretenda/n aprobar na sesión convocada”. 1. As sesións do Pleno da corporación serán públicas.2. A convocatoria das sesións do pleno -unha vez realizada- comunicaráselles ós medios de comunicación, entidades rexistradas no Concello e anunciarase no taboleiro de edictos do Concello.3. Unha vez rematada a sesión, a Alcaldía abrirá unha rolda de intervención por parte do público asistente, de conformidade co que dispoña o regulamento de participación veciñal.4.- As actas das sesións do Pleno exporanse no taboleiro de edictos do Concello por un prazo de quince días e remitiránselle a todos os concelleiros/as xunto coa convocatoria da sesión seguinte. Así mesmo, faráselle chegar a cada un dos voceiros dos grupos municipais copia en formato dixital da grabación de audio da/s sesión/s que se pretenda/n aprobar na sesión convocada.” 1.- Permítese a grabación das sesións plenarias por medios mecánicos de grabación da imaxe e da palabra tanto polos concelleiros/as asistente, o público asistente así como polos medios de comunicación social, salvo que se declaren secretos o debate e a votación dalgún asunto por afectar ao dereito á honra, á intimidade persoal e familiar e á propia imaxe dalgunha persona, ou se vexan afectados pola lexislación de sercreto oficial. Cando o presidente da sesión estime que a realización da grabación da sesión poden ocasionar unha alteración da orde que interfira no normal desenvolvemento da sesión, poderá prohibir a realización da grabación, xustificando expresamente o motivo desta prohibición.2.- Así mesmo, as sesións do Pleno será grabadas aos efectos de servir de soporte instrumental para a elaboración do acta por parte do servizo da Secretaría municipal, quedando esta grabación baixo a custodia do/da secretario/a. Terceiro: facer público o presente acordo, no que se refire expresamente á modificación do Regulamento orgánico municipal, mediante a inserción dun anuncio no Boletín Oficial de Provincia da Coruña e no Taboleiro de Editos da Casa do Concello e abrir un trámite de información ó público e audiencia ós interesados por un prazo de 30 días hábiles, contados a partir da publicación daquel anuncio no BOP, e durante o cal poderán presentarse as reclamacións e suxestións que se estimen oportunas. Cuarto: no suposto de non presentarse ningunha reclamación ou suxestión entenderase aprobada definitivamente esta modificación procedendo entón á publicación do acordo e do texto íntegro da mesma tamén no Boletín Oficial da Provincia da Coruña e no Taboleiro de Editos da Casa do Concello. Noia, 18 de marzo de 2015 O alcalde, Asdo. Rafael García Guerrero.